**Procedură privind utilizarea și monitorizarea platformei eLearning**

**implementate pentru învățământul la distanță**

**de către CFCIDFR din Universitatea Babeș-Bolyai**

1. **Scopul**

Procedura reglementează procesul de utilizare și monitorizare a platformei eLearning (*accesarea platformei, comunicarea bidirecțională sincronă și asincronă*) implementate pentru învățământul la distanță și cu frecvență redusă de către CFCIDFR din Universitatea Babeș-Bolyai.

1. **Domeniul de aplicare**

Procedura se aplică la toate facultăţile oganizatoare de programe de studiu ID şi la nivelul CFCIDFR.

**3. Fluxul de activităţi**

Platforma elearning destinată învățământului la distanță și cu frecvență redusă este implementată prin intermediul uneia dintre tehnologiile aprobate de către Consiliul de conducere al CFCIDFR.

Pentru anul universitar 2017-2018 la nivelul CFCIDFR sunt disponibile două tehnologii prin intermediul cărora facultățile își pot dezvolta și utiliza platforma eLearning: Microsoft Sharepoint sau Moodle.

Începând cu anul universitar 2018-2019, utilizarea altor tehnologii față cele menționate anterior este posibilă numai cu aprobarea Consiliului de conducere al CFCIDFR, pe baza unei analize de cost/oportunitate, aprobare obținută cu cel puțin 6 luni înainte de începerea anului universitar.

Indiferent de tehnologia utilizată, nivelul de raportare este unitar și centralizat având același format pentru toate facultățile/programele de studii.

1. **Monitorizarea activității tutorilor**

La nivel de program de studiu, administratorul platformei din cadrul fiecărei facultăți va raporta administratorului platformei eLearning de la nivelul CFCIDFR următoarele informații (conform tabelului din **Anexa 1**):

1. *numărul de tutori activi* - prin tutore activ se înțelege acel tutore care are acces în cadrul platformei electronice pe baza unui utilizator și a unei parole unice;
2. *numărul de cursuri implementate* - prin curs implementat se înțelege acel curs care are dezvoltată, în cadrul platformei electronice, structura cerută de standardele ARACIS : suport tutorial de curs, fișa disciplinei, calendar, resurse de învățare;
3. *numărul de teme de control inițiate de către tutore* în platformă la nivelul semestrului/anului - prin temă de control inițiată în cadrul platformei se va înțelege acel tip de resursă electronică prin care un tutore expune o cerință clară către studenți, cu un timp bine stabilit pentru completarea acesteia, urmând ca respectivele rezolvări să fie colectate într-un sistem centralizat. Pentru susținerea raportării se poate cere de către administratori tutorilor un raport individual al temelor inițiate la un anumit interval de timp relevant raportării;
4. *numărul de chestionare de autoevaluare* inițiate de către tutore - prin chestionar de autoevaluare inițiat în cadrul platformei se va înțelege ca fiind acel tip de resursă electronică prin care un tutore adaugă întrebări cu răspunsuri predefinite, având una sau mai multe variante de răspuns corect. Pentru susținerea raportării se poate cere de către administratori tutorilor un raport individual al chestionarelor inițiate la un anumit interval de timp relevant raportării;
5. *numărul de întâlniri audio/video inițiate de către tutore* - prin întâlnire audio/video inițiată în cadrul platformei se va înțelege acel tip de resursă electronică prin care un tutore stabilește un flux audio/video la care au acces concomitent mai mulți studenți. Pentru susținerea raportării se poate cere de către administratori tutorilor un raport individual al întâlnirilor inițiate la un anumit interval de timp relevant raportării.
6. **Monitorizarea activității studenților pe platformă**

La nivel de program de studiu, administratorul platformei din cadrul fiecărei facultăți va raporta administratorului platformei eLearning de la nivelul CFCIDFR informații solicitate conform tabelului din **Anexa 2**. Raportarea va fi însoțită de câte un document electronic pentru fiecare dintre informațiile solicitate, din care să se poată vizualiza detaliat datele raportate.

1. *Numărul de studenți înmatriculați*, pe semestre/an de studiu;
2. *Număr total de accesări a temelor de control inițiate de către tutore;*
3. *Număr total de accesări a listelor de discuții, cursurilor și a altor resurse.* Numărul de accesări la nivel de platformă electronică se înregistrează automat pentru toate tipurile de tehnologii folosite într-un format de tip jurnal. Raportarea va fi însoțită de extrase din aceste jurnale în format electronic.
4. *Numărul total al accesărilor chestionarelor inițiate de către tutore;*
5. *Număr de participanți la întâlnirile audio/video sincrone inițiate de către tutore.* În funcție de tehnologia utilizată pentru aceste întâlniri, raportarea va fi însoțită de un document generat de către administratorul local în care se pot vizualiza detaliat datele raportate.
6. *Timpul mediu petrecut pe platformă de către student.*

Raportărille se vor face la sfârșitul fiecărui semestru al anului academic.

Anexele A și B vor fi trimise și în format tipărit către CFCIDFR, semnate de către Directorul de studii ID/IFR și Administratorul de platformă la nivel de facultate. Raportările datelor menționate în anexa B vor fi însoțite de documente electronice (rapoarte automate ale generate de platformă) care să ateste veridicitatea informațiilor.

Rapoartele primite de la facultăți vor fi arhivate fizic și electronic de către administratorul principal al platformei CFCIDFR. De asemenea administratorul principal al platformei CFCIDFR trebuie să poată accesa platforma în toate zonele administrative pentru vizionarea și descărcarea tuturor documentelor generate, printr-un utilizator și parolă cu drepturi speciale.

Prezenta procedură intră în vigoare începând cu semestrul 2 al anului universitar 2017-2018.

Universitatea Babeș Bolyai Cluj-Napoca

Facultatea de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa 1 – Monitorizarea activității tutorilor**

|  |  |  |  |  |  |  |
| --- | --- | --- | --- | --- | --- | --- |
| Program de studiu |   | Număr de tutori activi în platformă | Numărul de cursuri implementate în platformă | Numărul de teme de control inițiate de către tutore | Numărul de chestionare de autoevaluare inițiate de către tutore | Numărul de întâlniri online inițiate de către tutore |
|       | Anul 1 (Sem.1) |   |   |   |   |   |
| Anul 1 (Sem.2) |   |   |   |   |   |
| Anul 2 (Sem.3) |   |   |   |   |   |
| Anul 2 (Sem.4) |   |   |   |   |   |
| Anul 3 (Sem.5) |   |   |   |   |   |
| Anul 3 (Sem.6) |   |   |   |   |   |
|  | Anul 4 (Sem.7)Unde este cazul |  |  |  |  |  |
|  | Anul 4 (Sem.8)Unde este cazul |  |  |  |  |  |

Director de studii, Admnistrator platformă facultate,

Universitatea Babeș Bolyai Cluj-Napoca

Facultatea de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa 2 – Monitorizarea activității studenților pe platformă**

|  |  |  |  |  |  |  |  |
| --- | --- | --- | --- | --- | --- | --- | --- |
| Program de studiu |  | Număr de studenti înmatriculați | Număr total de accesări a temelor de control inițiate de către tutore | Număr total de accesări a listelor de discuții, cursurilor și a altor resurse | Numărul total al accesărilor chestionarelor inițiate de către tutore | Număr de participanți la întâlnirile audio/video sincrone inițiate de către tutore | Timpul mediu petrecut pe platformă de către student |
|        | Anul 1 (Sem.1) |  |   |   |   |   |   |
| Anul 1 (Sem.2) |  |   |   |   |   |   |
| Anul 2 (Sem.3) |  |   |   |   |   |   |
| Anul 2 (Sem.4) |  |   |   |   |   |   |
| Anul 3 (Sem.5) |  |   |   |   |   |   |
| Anul 3 (Sem.6) |  |   |   |   |   |   |
|  | Anul 4 (Sem.7)Unde este cazul |  |  |  |  |  |  |
|  | Anul 4 (Sem.8)Unde este cazul |  |  |  |  |  |  |

Director de studii, Admnistrator platformă facultate,